På denne tida opprettet og drev AKP(m-l) et nett av Oktober-bokhandeler i mange byer og småsteder. Jon Michelets prisbelønte kriminalroman Jernkorset ble skrevet mens han var ansatt i Oktober blant annet for å opprette slike bokhandler, og boka skildrer en sprengning av en Oktober-bokhandel på Notodden. Etter at boka kom, ble Oktober-bokhandelen i Tromsø sprengt i lufta.